Organisasjoner som Council on American–Islamic Relations (CAIR; norsk: «Rådet for amerikansk-islamske relasjoner») og Nation of Islam har i ulike sammenhenger gått ut mot ADL. I spaltene til Nation of Islams publikasjon beskyldes ADL for å oppkonstruere antisemittisme slik at jødiske amerikanere skal slippe å forholde seg til undertrykkelse av svarte amerikanere.